Sotsiaalministri …. 2026 määruse nr …

„Ministri määruste muutmine“

Lisa 3

Sotsiaalministri 19. jaanuari 2007. a määrus nr 9

„Tervisekassa poolt tasu maksmise kohustuse ülevõtmise kord“

Lisa 46

**Toitmisravi kvaliteedi hindamise kriteeriumid**

1. **Standardse ja individuaalse toitmisraviplaani koostamine ja jälgimine**

Kriteerium 1. Patsiendile on koostatud ja dokumenteeritud standardne või individuaalne toitmisraviplaan.

Kriteerium 2. Toitmisravi jätkamise vajadust ja efektiivsust on jälgitud regulaarselt.

Kriteerium 3. Neelamisfunktsiooni on vajadusel hinnanud logopeed.

Kriteerium 4. Kõik toitmisraviga seotud tüsistused on registreeritud ja käsitletud.

1. **Toitmisteede kasutamine ja suuõõne hoolduse jälgimine**

Kriteerium 1. Patsiendi toitmistee ja suuõõne seisund on hinnatud.

Kriteerium 2. Toitmisteedega seotud tüsistusi esineb harva.

Kriteerium 3. Kõik toitmisteedega seotud tüsistused on registreeritud ja kiirelt käsitletud.

Kriteerium 4. Toitmisteede ja manustamissüsteemide kasutusaeg vastab tootja soovitusele ning mittevajalikud toitmisteed on eemaldatud.

1. **Toitmisravipreparaatide ja tarvikute kasutus ja transport**

Kriteerium 1. Toitmisravipreparaatide manustamise meetod, sagedus ja kogus arvestab toitmisraviplaanis seatud eesmärke.

Kriteerium 2. Toitmisravipreparaatide ja toitmismeetodite valik, muutmise ja vahetamise põhjus on dokumenteeritud.

Kriteerium 3. Toitmisraviks vajalike tarvikute ja toitmisravipreparaatide kättesaadavus on patsientidele tagatud piisava varuga.

Kriteerium 4. Toitmisravipreparaatide ja -tarvikute tarne patsiendile toimub katkestusteta. Tarneprobleemid ja nende põhjused on registreeritud.

1. **Patsiendi ja hooldajate koolitus**

Kriteerium 1. Patsiendile või tema hooldajale on selgitatud toitmisraviplaani eesmärki ja läbiviimist toitmisravi alustamisel.

Kriteerium 2. Patsient või tema hooldaja on saanud õpetuse toitmisravi läbiviimiseks.

Kriteerium 3. Ambulatoorse toitmisravi vajaduse korral on patsient saanud toitmisravipreparaatide ja ravimite manustamise kirjaliku skeemi ja õpetuse.

Kriteerium 4. Ambulatoorse toitmisravi vajaduse korral on patsient saanud õpetuse toitmisravitarvikute ja -preparaatide tellimise ja säilitamise kohta.

Kriteerium 5. Patsiendi toitmisraviplaani järgimist on hinnatud igal võimalikul visiidil.

Kriteerium 6. Patsienti on teavitatud võimalikest toitmisravi tüsistustest ja neile abi saamise võimalusest.

1. **Auditeerimine**

Kriteerium 1. Loodud on patsiendi toitmisraviplaani, selle eesmärkide, kulude ja kõrvaltoimete dokumenteerimist võimaldav elektroonne süsteem.

Kriteerium 2. Teenuste kasutust, tulemuslikkust ja võimalikke korralduslikke probleeme hinnatakse regulaarselt.

Kriteerium 3. Toitmisravi teenuseid osutavad toitmisravi koolituse läbinud ja sertifitseeritud spetsialistid, kellele on vajadusel tagatud täiendkoolitused.