A black text on a white background

AI-generated content may be incorrect.

|  |  |  |  |
| --- | --- | --- | --- |
| MINISTRI MÄÄRUS | |  |  | | --- | --- | |  | Nr | |
| **Ministri määruste muutmine** |  |

Määrus kehtestatakse Tartu Ülikooli seaduse § 72 lõike 7, meretöö seaduse § 32 lõike 8, tervishoiuteenuste korraldamise seaduse § 19 lõike 2 ja § 56 lõike 1 punkti 4 ning ravikindlustuse seaduse § 32 alusel.

**§ 1. Sotsiaalministri 17. detsembri 2019. a määruse nr 71 „Arst-residendi tööjõukulu arvutamise ja residentuuri baasasutusele hüvitamise alused“ muutmine**

Sotsiaalministri 17. detsembri 2019. a määruse nr 71 „Arst-residendi tööjõukulu arvutamise ja residentuuri baasasutusele hüvitamise alused“ § 2 lõige 3 sõnastatakse järgmiselt:

„(3) Alates 1. aprillist 2026. a on brutotunnipalk 20 eurot ja 96 senti ning ühe kuu baasil arvutatav brutopalk on 3500 eurot ja 32 senti.”.

**§ 2. Tervise- ja tööministri 20. detsembri 2018. a määruse nr 72 „Kiirabi ja meditsiinilise kaugkonsultatsiooni teenuse eest tasumise tingimused ja kord“ muutmine**

Tervise- ja tööministri 20. detsembri 2018. a määruses nr 72 „Kiirabi ja meditsiinilise kaugkonsultatsiooni teenuse eest tasumise tingimused ja kord“ tehakse järgmised muudatused:

**1)** paragrahvi 4 lõige 3 sõnastatakse järgmiselt:

„(3) Töötajate brutopalga kuluna arvestatakse teenuse standardkulus järgmisi summasid:

1)  arsti brutopalk on 28 eurot ja 92 senti tunnis;

2)  õe brutopalk on 15 eurot ja 35 senti tunnis;

3)  erakorralise meditsiini tehniku brutopalk on 13 eurot ja 24 senti tunnis;

4)  kiirabitehniku brutopalk on 12 eurot ja 79 senti tunnis.“;

**2)** paragrahvi 13 lõike 2 tabelis asendatakse arv „1482,12“ arvuga „1530,24“;

**3)** paragrahvi 13 lõike 4 tabel sõnastatakse järgmiselt:

|  |  |  |
| --- | --- | --- |
| Teenuse nimetus | Kood | Hind  eurodes |
| Reanimobiilibrigaadi ööpäevaringne valve – 24 tundi | 11202 | 3163,89 |
| Vähendatud koosseisuga reanimobiilibrigaadi ööpäevaringne valve – 24 tundi | 11243 | 2463,94 |
| Lisareanimobiilibrigaadi valve – 1 tund | 11203 | 165,07 |
| Lisareanimobiilibrigaadi kodune valve – 1 tund | 11204 | 35,64 |
| Vähendatud koosseisuga lisareanimobiilibrigaadi valve – 1 tund | 11244 | 121,56 |
| Vähendatud koosseisuga lisareanimobiilibrigaadi kodune valve – 1 tund | 11245 | 27,03 |

**4)** paragrahvi 14 lõike 2 tabel sõnastatakse järgmiselt:

|  |  |  |
| --- | --- | --- |
| Teenuse nimetus | Kood | Hind  eurodes |
| Arstibrigaadi ööpäevaringne valve – 24 tundi | 11205 | 3130,06 |
| Vähendatud koosseisuga arstibrigaadi ööpäevaringne valve – 24 tundi | 11206 | 2430,11 |
| Lisaarstibrigaadi valve – 1 tund | 11207 | 165,38 |
| Lisaarstibrigaadi kodune valve – 1 tund | 11208 | 35,95 |
| Vähendatud koosseisuga lisaarstibrigaadi valve – 1 tund | 11209 | 121,88 |
| Vähendatud koosseisuga lisaarstibrigaadi kodune valve – 1 tund | 11210 | 27,34 |

**5)** paragrahvi 15 lõike 2 tabel sõnastatakse järgmiselt:

|  |  |  |
| --- | --- | --- |
| Teenuse nimetus | Kood | Hind  eurodes |
| Õebrigaadi ööpäevaringne valve – 24 tundi | 11211 | 2521,12 |
| Vähendatud koosseisuga õebrigaadi ööpäevaringne valve – 24 tundi | 11212 | 1821,17 |
| Lisaõebrigaadi valve – 1 tund | 11213 | 126,90 |
| Lisaõebrigaadi kodune valve – 1 tund | 11214 | 28,34 |
| Vähendatud koosseisuga lisaõebrigaadi valve – 1 tund | 11215 | 83,39 |
| Vähendatud koosseisuga lisaõebrigaadi kodune valve – 1 tund | 11216 | 19,73 |

**6)** paragrahvi 16 lõike 1 tabel sõnastatakse järgmiselt:

|  |  |  |
| --- | --- | --- |
| Teenuse nimetus | Kood | Hind  eurodes |
| Täiendava vähendatud koosseisuga õebrigaadi ööpäevaringne valve – 24 tundi | 11217 | 1821,17 |
| Arstliku toetusbrigaadi ööpäevaringne valve – 24 tundi | 11218 | 2336,80 |
| Vähendatud koosseisuga õebrigaadi, mille varustuseks on muu sõiduk kui kiirabiauto, valve – 1 tund | 11219 | 64,94 |
| Kiirabi välijuhi ööpäevaringne valve – 1 kuu | 11246 | 12 554,54 |

**7)** paragrahvi 19 lõike 1 tabel sõnastatakse järgmiselt:

|  |  |  |
| --- | --- | --- |
| Teenuse nimetus | Kood | Hind  eurodes |
| Esmase abi brigaadi ööpäevaringne valve ja arsti telemeditsiinilise konsultatsiooni teenus – 1 kuu | 11241 | 113 161,25 |
| Ööpäevaringne meditsiiniline kaugkonsultatsioon – 1 kuu | 11242 | 1997,14 |

**§ 3. Sotsiaalministri 19. jaanuari 2007. a määruse nr 9 „Tervisekassa poolt tasu maksmise kohustuse ülevõtmise kord“ muutmine**

Sotsiaalministri 19. jaanuari 2007. a määruses nr 9 „Tervisekassa poolt tasu maksmise kohustuse ülevõtmise kord“ tehakse järgmised muudatused:

**1)** paragrahvi 6 lõigetes 1 ja 7 ning § 50 lõigetes 2 ja 3 asendatakse sõnad „teenuskorralduse komponent“ sõnadega „teenusekorralduse komponent“ vastavas käändes;

**2)** paragrahvi 81 lõike 3 tabeli teises veerus jäetakse välja sõna „tüdrukud“;

**3)** paragrahvi 81 lõige 31 ning § 9 lõiked 6 ja 7 tunnistatakse kehtetuks;

**4)** paragrahvi 28 lõige 4 sõnastatakse järgmiselt:

„(4) Töötajate brutopalga kuluna arvestatakse teenuse standardkulus järgmisi summasid:

1) arsti brutopalk on 28 eurot ja 92 senti tunnis;

2) õe brutopalk on 15 eurot ja 35 senti tunnis;

3) eriõe ja ämmaemanda brutopalk on 15 eurot ja 92 senti tunnis;

4) hooldustöötaja brutopalk on 8 eurot ja 91 senti tunnis;

5) kliinilise psühholoogi brutopalk on 22 eurot ja 51 senti tunnis;

6) logopeedi brutopalk on 16 eurot 31 senti tunnis;

7) muu kõrgharidusega spetsialisti brutopalk on 16 eurot 31 senti tunnis;

8) muu keskharidusega spetsialisti brutopalk on 8 eurot 91 senti tunnis.“;

**5)** paragrahvi 36 täiendatakse lõikega 6 järgmises sõnastuses:

„(6) Tervisekassal on õigus jätta käesoleva määruse § 26 punktis 6 nimetatud standardkulu kohta varasemalt antud eksperdihinnang arvestamata juhul, kui tervishoiuteenuste loetellu kantud teenuse kohta on esitatud ravikindlustuse seaduse § 31 lõike 5 alusel tervishoiuteenuste loetelu muutmise ettepanek ning piirhindade nüüdisajastamise protsess ei ole erialaühenduste ja Tervisekassa koostöös ühe aasta jooksul alates ettepaneku esitamisest lõpule viidud. Eksperdihinnangu arvestamata jätmisel käsitatakse teenust kuluarvestuse metoodika alusel kirjeldamata teenusena ning loetellu kantakse viimane kehtinud piirhind. Piirhinna arvutamist jätkatakse käesoleva määruse § 37 kohaselt juhul, kui piirhindade nüüdisajastamise protsessi tulemusel valmib teenusele uus standardkulu eksperthinnang.“;

**6)** paragrahvi 381 lõike 4 teises lauses asendatakse tekstiosa „35 eurot ja 70 senti” tekstiosaga „37 eurot ja 49 senti”;

**7)** paragrahvi 41 lõige 2 sõnastatakse järgmiselt:

„(2) Töötajate brutopalga kuluna arvestatakse teenuse piirhinnas järgmisi summasid:

1) arsti brutopalk on 28 eurot ja 93 senti tunnis;

2) kliinilise psühholoogi brutopalk on 22 eurot ja 51 senti tunnis;

3) õe brutopalk on 15 eurot ja 35 senti tunnis;

4) eriõe brutopalk on 15 eurot ja 92 senti tunnis;“;

**8)** paragrahvi 54 lõike 2 tabel sõnastatakse järgmiselt:

|  |  |
| --- | --- |
| **Kood** | **Saabumise liigi selgitus** |
| 1 | kiirabiga |
| 2 | tuli ise (sealhulgas saatekirja nõudeta, erakorralise meditsiini osakonda) |
| 3 | tuli saatekirjaga (sealhulgas e-konsultatsiooniga, tagasikutsega sama tervishoiutöötaja juurde) |
| 4 | politseiga või võrdsustatud asutuse tooduna |
| 9 | muul viisil (koodides 1–4 nimetamata viis) |

**9)** paragrahvi 58 täiendatakse punktiga 7 järgmises sõnastuses:

„7) teenust osutanud tervishoiutöötaja või tervishoiutöötajaga võrdsustatud isiku registreerimiskood või muu tunnus, lähtudes tervishoiuteenuse osutajaga sõlmitud ravi rahastamise lepingust.“;

**10)** paragrahvi 67 täiendatakse lõikega 16 järgmises sõnastuses:

„(16) Määruse § 81 lõike 3 1. aprillil 2026. a jõustunud sõnastust rakendatakse alates 2026/2027 õppeaastal haigusi ennetava tulemusliku töö hindamisel.“;

**11)** määruse lisad 3, 15, 46, 51, 62 ja 65 kehtestatakse uues sõnastuses (lisatud);

**12)** määruse lisad 26 ja 30 tunnistatakse kehtetuks.

**§ 4.** **Tervise- ja tööministri 27. detsembri 2018. a määruse nr 73 „Tervishoiuteenuste kättesaadavuse ja ravijärjekorra pidamise nõuded“ muutmine**

1. paragrahvi 2 täiendatakse punktiga 8 järgmises sõnastuses:

„8) triaaž – patsientide jaotamine kategooriatesse abivajamise kiiruse alusel vastavalt patsiendi seisundile ning võimalikule ohule tema elule ja tervisele.“;

**2)** määrust täiendatakse §-ga 41 järgmises sõnastuses:

„**§ 41.** **Tervishoiuteenuste kättesaadavus erakorralise meditsiini osakonnas**

(1) Patsiendi seisundi ja abivajaduse hindamiseks rakendatakse erakorralise meditsiini osakonnas või erakorralist abi osutavas valvetoas (edaspidi *EMO*) triaaži.

(2) Triaaži läbiviimisel lähtub tervishoiuteenuse osutaja patsiendiohutuse tagamiseks ja riskide vähendamiseks Eestis ja rahvusvaheliselt tunnustatud triaažijuhendist.

(3) Triaaž viiakse läbi kõikidele EMO-sse pöördunud patsientidele, sealhulgas nii kiirabiga toodud kui ka ise pöördujatele, esimesel võimalusel. Üldjuhul 80% EMO-sse pöördunud patsientidest peavad jõudma triaaži teostamiseni hiljemalt kümme minutit pärast EMO-sse pöördumist.

(4) Tervishoiuteenuse osutaja tagab, et triaaži teostab õde, kellel on piisav töökogemus patsiendi kliinilise seisundi hindamiseks ning kes on läbinud triaaži alase teoreetilise ja praktilise töökohapõhise väljaõppe, või eriõde. Naistehaigustele ja sünnitusabile spetsialiseerunud osakondades tagab tervishoiuteenuse osutaja, et triaaži teostab piisava töökogemusega ämmaemand.

(5) Triaaži tulemusena määratakse patsiendile triaažikategooria, mis näitab patsiendi käsitlemise kiireloomulisust ja maksimaalset aega, mille jooksul peab patsient pääsema EMO õe, ämmaemanda, eriõe (edaspidi *õde*) või arsti vastuvõtule. Vajaduse korral kaasab triaaži teostav õde triaažikategooria määramiseks arsti.

(6) Triaažikategooria määramisel lähtutakse järgmistest põhimõtetest:

1) eluohtlikus seisundis patsient, kelle elu on otseselt ohus. Patsient vajab kohest arstipoolset käsitlemist (punane triaazikategooria);

2) erakorraline patsient, kelle seisund on potentsiaalselt eluohtlik. Aeg arstini on kuni 15 minutit (oranz triaažikategooria);

3) patsient, kelle haigestumine või trauma on erakorraline ja kes vajab diagnostikat või ravi, kuid kelle seisund on stabiilne ning ta võib oodata tervishoiuteenuse saamist. Aeg arstini on kuni 60 minutit (kollane triaažikategooria);

4) patsient, kelle puhul on tegemist probleemidega, mis ei vaja kiiret erakorralist sekkumist on aeg õe või arstini vajadusel kuni kolm tundi (roheline triaažikategooria);

5) patsient, kes ei vaja erakorralist abi ja kelle terviseseisundi kirjeldus ei kvalifitseeru käesoleva lõike punktides 1–4 nimetatu alla, on aeg õe või arstini vajadusel kuni kuus tundi (sinine triaažikategooria).

(7) Lähtudes patsiendi kaebustest, kliinilisest seisundist ja elulistest näitajatest võib triaaži järgselt käesoleva paragrahvi lõike 6 punktides 4–5 nimetatud juhtudel teha õde otsuse, et patsiendi edasine käsitlemine EMO-s ei ole vajalik. Otsus dokumenteeritakse ja andmed edastatakse tervise infosüsteemi ning patsient suunatakse kodusele ravile või vajadusel teise tervishoiuteenuse osutaja juurde.“.

**§ 5. Määruse jõustumine**

(1) Määrus jõustub 1. aprill 2026. a.

(2) Määruse § 3 punkt 9 jõustub 1. jaanuaril 2027. a.

(allkirjastatud digitaalselt)

Karmen Joller

Sotsiaalminister

(allkirjastatud digitaalselt)

Maarjo Mändmaa

Kantsler

Lisa 1 – Lisa 3 „Teenuste standardkulu komponendid (ressursid, ressursi kasutamise keskmine maht ja ressursi ühe mõõtühiku maksumus)“

Lisa 2 – Lisa 15 „Tervishoiuteenuste loetelu peatükis „Meditsiiniseadmed ja ravimid” sätestatud ravimite maksumus, kasutusvajadus ja osakaal teenuses“

Lisa 3 – Lisa 46 „Toitmisravi kvaliteedi hindamise kriteeriumid“

Lisa 4 – Lisa 51 „Koodiga 2360K tähistatud tervishoiuteenuses sisalduvad tervishoiuteenuse osutamisega seotud kulud“

Lisa 5 – Lisa 62 „ Endoproteesimise raviteekonnas (kood 4505A) sisalduvad tervishoiuteenuse osutamisega seotud kulud“

Lisa 6 – Lisa 65 „E-saatekirja ja vastuse nõuded arsti poolt patsiendi suunamisel töötervishoiuarsti e-konsultatsioonile tervise infosüsteemi vahendusel“